**Ministru kabineta noteikumu projekta**

**„Valsts policijas koledžas sniegto maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma par budžetu un finanšu vadību 5.panta devītā daļa.Valsts kontroles ieteikumu ieviešanas laika grafiks 2012.gada 21.decembra revīzijas lietā Nr.5.1-2-10/2012 „Iekšlietu ministrijas padotības iestāžu pašu ieņēmumu likumība un valsts nodevu un naudas sodu iekasēšanas atbilstība normatīvo aktu prasībām”, saskaņā ar kuru, Iekšlietu ministrijai un Iekšlietu ministrijas padotības iestādēm jāizvērtē maksas pakalpojumu izcenojumu aprēķinu atbilstību normatīvajā aktā noteiktajām prasībām, nepieciešamības gadījumā aktualizējot maksas pakalpojumu cenrāžus.*Euro* ieviešanas kārtības likuma 30.panta pirmā daļa un Ministra kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””. |
| 2. | Pašreizējā situācija un problēmas |  Ministru kabineta 2008.gada 13.oktobra noteikumi Nr.840 „Noteikumi par Valsts policijas koledžas sniegto maksas pakalpojumu cenrādi” (turpmāk – noteikumi Nr.840) nosaka Valsts policijas koledžas sniegto maksas pakalpojumu cenu latos.  Maksas pakalpojumi tiek sniegti Valsts policijas koledžas (turpmāk – Koledža) kadetiem, Valsts policijas un Koledžas amatpersonām un darbiniekiem, privātpersonām, potenciālajiem Koledžas kadetiem. Plānojot turpmāko Koledžas darbību ir konstatēts, ka ir atsevišķi maksas pakalpojuma veidi, kuri faktiski netiek sniegti, jo nav pieprasījuma pēc šāda veida pakalpojumiem. Valsts kontrole revīzijas ziņojumā norādīja, ka, veicot maksas pakalpojumu izcenojumu aprēķinus, Iekšlietu ministrijas padotības iestādes nav nodrošinājušas vienotu pieeju aprēķinā iekļaujamo tiešo un netiešo izmaksu noteikšanā, kā rezultātā maksas pakalpojumu izcenojumi neietver visas izmaksas, kuras rodas, sniedzot maksas pakalpojumus. Līdz ar to Valsts kontrole ieteica Iekšlietu ministrijai un Iekšlietu ministrijas padotības iestādēm izvērtēt maksas pakalpojumu izcenojuma aprēķinu atbilstību Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – noteikumi Nr.333) noteiktajām prasībām un nepieciešamības gadījumā aktualizēt maksas pakalpojumu cenrāžus. Koledžas sniegto maksas pakalpojumu izcenojumi ir pārskatīti atbilstoši noteikumos Nr.333 noteiktajam. Atbilstoši Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunktam - Ministru kabineta noteikumi, kas ir būtiski tiesiskās noteiktības nodrošināšanai ir jāgroza.  Ņemot vērā to, ka noteikumi par maksas pakalpojumiem ir jāprecizē atbilstoši Valsts kontroles norādēm, atbilstoši faktiskajai situācijai, kā arī saistībā ar *euro* ieviešanu, Ministru kabineta noteikumu projekts sagatavots, lai vienlaicīgi aktualizētu gan maksas pakalpojumus, gan pielāgotu tos *euro* ieviešanas dienai.  Līdz ar to noteikumu Nr.840 pašreizējais pielikums būtu jāizsaka jaunā redakcijā un jāpapildina noteikumi Nr.840 ar jaunu pielikumu, kurā sniegto maksas pakalpojumu izcenojumi tiktu noteikti *euro*. Tā kā noteikumos Nr.840 būtu jāizdara grozījumi, kas pārsniegtu pusi no noteikumu Nr.840 apjoma, tad saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu tika izstrādāts jauns Ministru kabineta noteikumu projekts „Valsts policijas koledžas sniegto maksas pakalpojumu cenrādis” (turpmāk – projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir noteikt tādus Koledžas maksas pakalpojumus, pēc kuriem ir pieprasījums, kā arī projekts paredz precizēt Koledžas maksas pakalpojumu cenas, lai nodrošinātu izdevumu segšanu, kas saistīti ar maksas pakalpojumu sniegšanu, kā arī nodrošinātu Koledžas sniegto maksas pakalpojumu izcenojumu noteikšanu atbilstoši noteikumiem Nr.333. Veicot detalizētu maksas pakalpojumu aprēķinu ir ņemti vērā Valsts kontroles ieteikumi un aprēķinos ir iekļautas ne tikai tiešās pakalpojumu izmaksas, kuros arī tika iekļautas pozīcijas ņemot vērā pašreizējo situāciju, bet arī netiešās izmaksas. Līdz ar to lielākai daļai no maksas pakalpojumu veidiem būtiski paaugstinājās izcenojumi. Vienam maksas pakalpojuma veidam – „atkārtota mācību kursa apguve”, izcenojums būtiski samazinājās, jo aprēķins ir veikts, pamatojoties uz to, ka studējošais, apgūstot studiju kursu, tiek pievienots citai studējošo grupai, kuri apgūst attiecīgo studiju kursu. Izcenojumu paaugstināšana nav saistīta ar *euro* ieviešanu. Projekts paredz:1) ņemot vērā Valsts kontroles ieteikumus, aktualizēt Koledžas sniegto maksas pakalpojumu izcenojumus, veicot detalizētu maksas pakalpojumu aprēķinu;2) svītrot pakalpojumu veidus, kurus personas faktiski neizmanto:a) studiju darba recenzēšana;b) kopēšana (A3 formāts);c) ar izglītības programmu apguvi nesaistītas izziņas izsniegšana;d) akadēmiskās izziņas tulkošana angļu vai krievu valodā.3) pielāgot noteikumus Nr.840 *euro* ieviešanai, t.i., konvertēt Valsts policijas koledžas sniegto pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem Saistībā ar *euro* ieviešanu cenrādim ir paredzēti divi pielikumi, kuros paredzētas: a) pakalpojumu cenas latos (ir spēkā līdz 2013.gada 31.decembrim); b) pakalpojumu cenas *euro* (stājas spēkā 2014.gada 1.janvārī).  Aprēķins veikts, izmantojot Latvijas bankas noteikto oficiālo kursu EUR 1 = LVL 0,702804. Aprēķina rezultātā netiek radīta ietekme uz valsts budžetu. Tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.  Izstrādājot projektu, ir precizētas atsauces uz Pievienotās vērtības nodokļa likumu, kas stājās spēkā 2013.gada 1.janvārī, aizstājot likumu „Par pievienotās vērtības nodokli”. |
| 5. | Projekta izstrādē iesaistītās institūcijas | Valsts policija (Valsts policijas koledža). |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija |  Lai vienlaicīgi nodrošinātu gan maksas pakalpojumu aktualizāciju, gan normatīvā akta pielāgošanu saistībā ar *euro* ieviešanu, projekts tiks virzīts pēc saskaņošanas tālāk tikai tad, kad Eiropas Savienības Padomē tiks pieņemts lēmums par izņēmuma statusa atcelšanu Latvijas Republikai saskaņā ar Līguma par Eiropas Savienības darbību 140.panta 2.punktu. Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim.Savukārt, saskaņā ar Valsts kontroles revīzijas ziņojuma „Iekšlietu ministrijas padotības iestāžu pašu ieņēmumu likumība un valsts nodevu un naudas sodu iekasēšanas atbilstība normatīvo aktu prasībām” (Nr.5.1-2-10/2012) laika grafiku ir noteikts, ka Iekšlietu ministrijai un Iekšlietu ministrijas padotības iestādēm līdz 2013.gada 1.jūlijam ir jāizvērtē maksas pakalpojuma aprēķini atbilstoši normatīvajos aktos noteiktajām prasībām un nepieciešamības gadījumā jāaktualizē maksas pakalpojuma cenrāži. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Privātpersonas, kuras saņems Koledžas sniegtos maksas pakalpojumus. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Lai nodrošinātu Koledžas sniegto maksas pakalpojumu izcenojumu atbilstību noteikumiem Nr.333, maksas pakalpojumu izcenojumos ietverot visas izmaksas, kuras rodas, sniedzot maksas pakalpojumus, Koledžas maksas pakalpojumu cenas noteiktajiem pakalpojumiem tiek attiecīgi palielinātas vai samazinātas. |
| 4.  | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013.gads | Turpmākie trīs gadi (tūkst. latu) |
| 2014.gads | 2015.gads | 2016.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 8.2 | 0.8 | 1.5 | 1.5 | 1.5 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8.2 | 0.8 | 1.5 | 1.5 | 1.5 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 8.2 | 0.8 | 1.5 | 1.5 | 1.5 |
|  2.1. valsts pamatbudžets | 8.2 | 0.8 | 1.5 | 1.5 | 1.5 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets |  |  |  |  |  |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  5. Precizēta finansiālā ietekme: | X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 | 0 |
|  5.2. speciālais budžets | 0 | 0 | 0 | 0 | 0 |
|  5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Koledža, saskaņā ar 2013.gada budžetu, 2013.gadā plāno ieņēmumus no maksas pakalpojumiem, kuri tiek sniegti saskaņā ar noteikumiem Nr.840, Ls 8 175 apmērā. Saskaņā ar plānotajiem grozījumiem noteikumos ieņēmumi no maksas pakalpojumiem tiek plānoti Ls 9 649 apmērā. Maksas pakalpojumu cenas aprēķinātas, ņemot vērā faktiskās pakalpojumu sniegšanas izmaksas.Ieņēmumu no maksas pakalpojumiem pieaugums tiek plānots Ls 1474 un tiks izlietots, lai nodrošinātu Koledžas izdevumu, kas saistīti ar maksas pakalpojumu sniegšanu segšanu. Ieņēmumu pieaugums 2013.gadā, pieņemot, ka cenrādis tiks apstiprināts līdz šā gada augustam, tiek plānots Ls 838 apmērā. Detalizēts aprēķins sniegts projekta sākotnējās ietekmes novērtējuma ziņojuma (anotācijas) 1.pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
|  7. Cita informācija. |  Ieņēmumi no Koledžas maksas pakalpojumiem tiks plānoti budžeta programmā 06.00.00 „Valsts policijas darbība” un izlietoti izdevumu, kas saistīti ar Koledžas maksas pakalpojumu sniegšanu, segšanai. Aizstājot projekta pielikumā latus ar *euro* atbilstoši *Euro* ieviešanas kārtības likuma 6.pantā norādītajiem principiem, finansiālā ietekme uz valsts budžeta ieņēmumiem un izdevumiem netiek plānota. |

Anotācijas IV, V, VI un VII sadaļa – projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

13.08.2013. 14:56

1463

I.Dzelme 67219634

e-pasts: inita.dzelme@vp.gov.lv